ভূমিস্খলনৰ ফলত তিব্বতেৰে বৈ অহা ব্ৰহ্মপুত্ৰৰ মূল প্ৰৱাহ য়াৰ্লুং চাংপোত সৃষ্টি হোৱা বান্ধ হ্ৰদটো ভাঙি নামি অহা বিপুল পৰিমাণৰ জল প্ৰৱাহে ধেমাজি, ডিব্ৰুগড়, লখিমপুৰ আৰু তিনিচুকীয়া জিলাত বানপানীৰ সতৰ্কবাণী জাৰী কৰাৰ পাছত ডিব্ৰুগড় জিলা প্ৰশাসনে ডিব্ৰুগড় আৰু ধেমাজি জিলাৰ মাজত ফেৰী সেৱা অনিৰ্দিষ্ট কালৰ বাবে বন্ধ কৰি দিছে।
ইতিমধ্যে যোৱা নিশা ভাৰতীয় বায়ুসেনা বাহিনীৰ বিশেষ বিমানযোগে ৰাষ্ট্ৰীয় দুৰ্যোগ প্ৰশমণ বাহিনীৰ ৬টা দল কলকাতাৰ পৰা ডিব্ৰুগড়ৰ মোহনবাৰী বিমানঘাটী আহি পাইছেহি। ৬টা দলত মুঠ ১৫০ গৰাকী সদস্য আছে আৰু ৩৬টন সা-সৰঞ্জাম আছে।
ইয়াৰে ৪টা দলক ধেমাজিলৈ এটা দলক তিনিচুকীয়ালৈ প্ৰেৰণ কৰা হৈছে আৰু এটা দলক ডিব্ৰুগড়ত ৰখা হৈছে।
আনহাতে, পৰিস্থিতিৰ সৈতে মোকাবিলা কৰাৰ বাবে ২০০জনীয়া ৰাষ্ট্ৰীয় দুৰ্যোগ প্ৰশমণ বাহিনীৰ ৮টা দল পাছিঘাটত অৱতৰণ কৰোৱা হৈছে।
পাছিঘাটত পানী বাঢ়ি আছে কিন্তু ১৪৯.৫০ মিটাৰত বিপদসীমাৰ তলেৰে বৈ আছে। পাছিঘাটত বিপদসীমা হৈছে ১৫৩.৯৬ মিটাৰ।
আনহাতে ডিব্ৰুগড়তো পানী হ্ৰাসৰ প্ৰৱণতাৰে ১০৩.৩২ মিটাৰ ওপৰেৰে বৈ আছে। ডিব্ৰুগড়ৰ ব্ৰহ্মপুত্ৰৰ বিপদসীমা হৈছে ১০৫.৭০ মিটাৰ।
উল্লেখ্য দুৰ্যোগ প্ৰশমণৰ আগতীয়া প্ৰস্তুতি হিচাপে প্ৰশাসনে এই ব্যৱস্থাসমূহ গ্ৰহণ কৰিছে। উৰা বাতৰিৰ দ্বাৰা প্ৰভাৱিত হৈ আতংকিত নহ'বলৈ প্ৰশাসনে জনসাধাৰণলৈ আৱেদন জনাইছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
